Babelscape/SREDFM huggingface dataset:
Συμφωνία Κυρίων

Η Συμφωνία Κυρίων (αγγλ. Gentleman's Agreement) είναι δραματική ταινία παραγωγής 1947 σε σκηνοθεσία Ελία Καζάν με πρωταγωνιστές τον Γκρέγκορι Πεκ, την Ντόροθι ΜακΓουϊαρ, τον Τζον Γκάρφιλντ, τη Σελέστ Χολμ και τον Ντιν Στόκγουελ. Η ταινία που ασκεί κριτική στο ρατσισμό και τις προκαταλήψεις της αμερικανικής κοινωνίας είναι βασισμένη στο ομώνυμο μυθιστόρημα της Λόρα Χόμπσον και τιμήθηκε με τρία βραβεία Όσκαρ μεταξύ των οποίων και με Όσκαρ Καλύτερης Ταινίας.

Το 2017 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Κουνστκάμερα

Η Κουνστκάμερα () ήταν το πρώτο μουσείο στη Ρωσία. Ιδρύθηκε από τον Μεγάλο Πέτρο και ολοκληρώθηκε το 1727. Το κτίριο που στεγάζεται φιλοξενεί το Μουσείο Ανθρωπολογίας και Εθνογραφίας του Μεγάλου Πέτρου (), με μια συλλογή από σχεδόν 2.000.000 αντικείμενα. Βρίσκεται στην Πανεπιστημιακή όχθη στην Αγία Πετρούπολη, αντικριστά από τα Χειμερινά Ανάκτορα.
Ζωγράφος της Φολόης

Ως Ζωγράφος της Φολόης είναι γνωστός με το συμβατικό αυτό όνομα αρχαίος Έλληνας αγγειογράφος του Κορινθιακού μελανόμορφου ρυθμού που άνθισε κατά την εποχή της μέσης Κορινθιακής περιόδου (περ. 600 - 575 π.Χ.). Είχε ειδικευτεί στην διακόσμηση σκύφων. Γνωστό έργο του είναι η Κενταυρομαχία στη Φολόη που φιλοξενείται στο Μουσείο του Λούβρου.
Αγία Παρασκευή Άδελε Ρεθύμνου

H Αγία Παρασκευή Άδελε Ρεθύμνου είναι πεδινό χωριό της πρώην επαρχίας Ρεθύμνης του Νομού Ρεθύμνης της Κρήτης.

Με την Καποδιστριακή διοικητική διαίρεση ανήκε στο δημοτικό διαμέρισμα Άδελε του Δήμου Αρκαδίου. Το 1971 αριθμούσε 133 κατοίκους και σήμερα αριθμεί τους 180. 
Βρίσκεται σε υψόμετρο 120 μ. και απέχει από το Ρέθυμνο μόλις 5 χλμ. νοτιοανατολικά. Η εκκλησία χωριού είναι αφιερωμένη στους Αγίους Αναργύρους.
Εγχείρηση

right|thumb|Xειρουργός καρδιολόγος εκτελεί αντικατάσταση μητροειδών βαλβίδων στο ιατρικό κέντρο στρατού "Fitzsimons".
Η Εγχείρηση (η χειρουργική επέμβαση) είναι η άμεση επέμβαση του γιατρού πάνω στο ανθρώπινο σώμα, με σκοπό την εκτομή παθολογικών ιστών ή οργάνων του σώματος, την ένωση ιστών που χωρίστηκαν, την αφαίρεση ξένου σώματος από όργανο που πάσχει ή μέρους του σώματος, την αποκατάσταση ενός οργάνου ή μέλους του σώματος που πάσχει ή λείπει.
Η εγχείρηση γίνεται με ειδικά χειρουργικά εργαλεία με τα οποία ανοίγεται το μέρος εκείνο του αρρώστου που χρειάζεται θεραπεία. 

Τα χειρουργικά εργαλεία είναι ποικίλα: μαχαίρια, ψαλίδια, κλωστές (μη απορροφήσιμες μεταξωτές ή νάυλον, και απορροφήσιμες) για το ράψιμο του τραύματος ή εσωτερικών ιστών, κατασκευασμένα από ειδικό ανοξείδωτο μέταλλο. Πριν τη χειρουργική επέμβαση ο ασθενής υποβάλλεται σε διάφορες εξετάσεις, ώστε να περιοριστούν οι πιθανότητες κακών συνεπειών από την εγχείρηση. Οι πιο συνηθισμένες εξετάσεις είναι οι εξής: εξέταση ούρων, εξέταση χρόνου ροής και πήξης αίματος, εξέταση για ζάχαρο και άλλες βιοχημικές εξετάσεις, εξέταση αίματος για την εξακρίβωση του αριθμού των ερυθρών και λευκών αιμοσφαιρίων κ.ά.

Για να είναι λιγότερο οδυνηρή η εγχείρηση και περισσότερο ήρεμος ο άρρωστος και ο γιατρός μαζί, επιβάλλεται η νάρκωση του εγχειρούμενου με ειδικά αναισθητικά φάρμακα. Τα σύγχρονα χειρουργεία είναι εφοδιασμένα με άριστες από κάθε άποψη εγκαταστάσεις.
Η αγωγή που εφαρμόζεται μετά την εγχείρηση είναι ανάλογη με τη σοβαρότητα της εγχείρησης, την ασθένεια απ' την οποία πάσχει ο άρρωστος και τη γενική κατάσταση του αρρώστου.
Μίρα

Ο Μίρα (Mira), γνωστός και ως "Θαυμάσιος" ή "όμικρον Κήτους" είναι ένας παλλόμενος ερυθρός γίγαντας σε απόσταση 200 με 400 ετών φωτός στον αστερισμό Κήτος. Ο Μίρα είναι ένα δυαδικό σύστημα το οποίο αποτελείται από δύο αστέρες, τον Μίρα Α και Μίρα Β. Ο Μίρα ήταν το πρώτο μεταβλητό άστρο που παρατηρήθηκε, χωρίς να υπολογίζονται υπερκαινοφανείς αστέρες, ίσως με την εξαίρεση του Αλγκόλ. Με την εξαίρεση του ασταθούς Ήτα Τρόπιδος, ο Μίρα είναι το λαμπρότερο περιοδικό άστρο στον ουρανό, το οποίο δεν είναι ορατό με γυμνό μάτι για μέρος του κύκλου. Το μέγιστο μέγεθος που φτάνει είναι 2, αλλά δεν φτάνει σε κάθε κύκλο του αυτή την τιμή.
Ζωγράφος της Χονολουλού

[[πυξίδα (αγγείο)]], ζωγραφισμένη από τον ζωγράφο της Χονολουλού, [[Μουσείο Τέχνης της Χονολουλού]], 6ος αιώνας π.Χ.
Ζωγράφος της Χονολουλού ονομάζεται συμβατικά από τους μελετητές αρχαίος Έλληνας αγγειογράφος που ήταν ενεργός στην αρχαία Κόρινθο τον 6ο αιώνα π.Χ. Δεν υπέγραφε τα αγγεία που ζωγράφιζε, αλλά κοινά χαρακτηριστικά της τεχνικής του αναγνωρίστηκαν σε διάφορα αγγεία που βρίσκονται σε μουσεία σε όλο τον κόσμο από τον καθηγητή Νταρελ Αρλιν Εϊμιξ (Darrell Arlynn Amyx, 1911–1997). Το όνομα του προέρχεται από πυξίδα (αγγείο) που βρίσκεται στο Μουσείο Τέχνης της Χονολουλού
Εταιρεία Μακεδονικών Σπουδών

thumb|250px|Το κτήριο της Εταιρίας Μακεδονικών Σπουδών στη Θεσσαλονίκη, όπου στεγάζεται το θέατρο και η πινακοθήκη.
Η Εταιρεία Μακεδονικών Σπουδών (ΕΜΣ) επιστημονικός φορέας για την μελέτη της ιστορίας και του πολιτισμού της Μακεδονίας με έδρα την πόλη της Θεσσαλονίκης.

Ιδρύθηκε στις 29 Απριλίου 1939 από πρόσωπα της Θεσσαλονίκης που ανήκαν στον πνευματικό και εμπορικό κόσμο της χώρας. Σκοπός είναι η περισυλλογή και μελέτη παντός γλωσσικού, αρχαιολογικού, ιστορικού ή λαογραφικού υλικού που σχετίζεται με τη Μακεδονία. Αποτελεί νομικό πρόσωπο Ιδιωτικού Δικαίου. Η Εταιρεία διοικείται από εννεαμελές Διοικητικό Συμβούλιο. Έχει τύχει διάκρισης για το έργο της τόσο στο εσωτερικό όσο και στο εξωτερικό. Συγκεκριμένα, έχει τιμηθεί με το αργυρό μετάλλιο της Ακαδημίας Αθηνών και το χρυσό μετάλλιο του Δήμου Θεσσαλονίκης. Ο οργανισμός στεγάζεται σε τρία κτίρια. Η Εταιρεία διαθέτει επίσης Βιβλιοθήκη (1951) με 70.000 τόμους βιβλίων, περιοδικών, χειρογράφων, εφημερίδων και χαρτών καθώς και την Πινακοθήκη της Εταιρείας Μακεδονικών Σπουδών (Ιούνιος 1975), η οποία αποτέλεσε τον πρώτο οργανωμένο εικαστικό μουσειακό φορέα της Θεσσαλονίκης. Ως ξεχωριστό παράρτημα της Εταιρίας λειτουργεί το Ίδρυμα Μελετών Χερσονήσου του Αίμου (Ι.Μ.Χ.Α.).

Το όνομα του οργανισμού εμπνεύστηκε ο αντιστασιακός καθηγητής του Πανεπιστημίου Θεσσαλονίκης Αντώνιος Σιγάλας.
Καναδάς

Ο Καναδάς είναι χώρα της Βόρειας Αμερικής, η δεύτερη μεγαλύτερη σε έκταση χώρα του πλανήτη. Βρέχεται ανατολικά από τον Ατλαντικό ωκεανό και δυτικά από τον Ειρηνικό ωκεανό. Νοτίως συνορεύει με τις Ηνωμένες Πολιτείες Αμερικής. Βορειοδυτικά συνορεύει με την Αλάσκα των Ηνωμένων Πολιτειών και εκτείνεται στον Αρκτικό ωκεανό μέχρι τον Βόρειο Πόλο. 

Ως πρώην αποικία της Μεγάλης Βρετανίας, είναι μέλος της Κοινοπολιτείας των Εθνών και τυπικώς, κεφαλή της χώρας είναι η βασίλισσα Ελισάβετ Β΄ του Ηνωμένου Βασιλείου. Ο Καναδάς έχει αναδειχθεί ως μια από τις πιο ειρηνικές, ανεπτυγμένες και πολυπολιτισμικές χώρες στον κόσμο, με εξαιρετικά υψηλό επίπεδο ζωής. Οι τρεις κυριότερες μητροπολιτικές πόλεις του Καναδά, είναι, στα ανατολικά, το Τορόντο και το Μόντρεαλ, και στα δυτικά, το Βανκούβερ.
Απόλλων Ευπαλίου

Ο Αθλητικός Σύλλογος Απόλλων Ευπαλίου είναι αθλητικός σύλλογος της Φωκίδας, που ιδρύθηκε το 1989.
Τα χρώματα της ομάδας είναι μπλε-άσπρο. Η μεγαλύτερη διάκριση στην ιστορία του Απόλλωνα είναι η συμμετοχή του στο Περιφερειακό Πρωτάθλημα, της αγωνιστικής περιόδου 2009-10. Πρόεδρος του συλλόγου από τον Ιούνιο του 2014 είναι ο "Θεόδωρος Ζέρβας".
Σταύρος Μαυροθαλασσίτης

Ο Σταύρος Μαυροθαλασσίτης (Κυδωνίες Μ. Ασίας 1898-Αιγάλεω 16 Δεκεμβρίου 1986) ήταν Έλληνας αντιστασιακός και πολιτικός.
Εξαρχικό Μοναστήρι της Παναγίας Θεοτόκου της Κρυπτοφέρρης

Το Εξαρχικό Μοναστήρι της Παναγίας Θεοτόκου της Κρυπτοφέρρης (Monastero Esarchico di Santa Maria di Grottaferrata) είναι Μονή της Ιταλοβυζαντινής Εκκλησίας και βρίσκεται 20 χιλιόμετρα νότια της Ρώμης στην πόλη Γκροταφερράτα.

Το Εξαρχικό Μοναστήρι της Παναγίας Θεοτόκου της Κρυπτοφέρρης, που ονομάζεται επίσης Ιερά Μονή του Οσίου Νείλου, ιδρύθηκε το 1004, πενήντα χρόνια πριν από το χωρισμό των Εκκλησιών του Βυζαντίου και της Ρώμης, από μια ομάδα Ιταλοβυζαντινών μοναχών, προερχομένων από τη βυζαντινή Καλαβρία και καθοδηγούμενων από τον Όσιο Νείλο του Ροσσάνο, χαρισματικό Ηγούμενο και εξέχουσας προσωπικότητας, στην εποχή του. Η μοναστική κοινότητα έμεινε σύντομα ορφανή από τον πνευματικό της πατέρα, τον Όσιο Νείλο, και έπειτα καθοδηγήθηκε από τον μαθητή του, τον Όσιο Βαρθολομαίο το Νέο, συνιδρυτή του Μοναστηριού. Οι μοναχοί είναι καθολικοί Ουνίτες της Ίταλο-βυζαντινής Εκκλησίας οι οποίοι τηρούν τους κανόνες του Αγίου Βασιλείου του Μεγάλου. Ο Βασίλειος Βησσαρίων ήταν Ηγούμενος αυτής της Μονής.

Σήμερα η Μονή της Κρυπτοφέρρης είναι το τελευταίο που έμεινε από τα πολυάριθμα βυζαντινά μοναστήρια, τα οποία κατά τον μεσαίωνα ήταν διαδεδομένα στην Κάτω Ιταλία και στην ίδια τη Ρώμη. Η μονή της Κρυπτοφέρρης αποτελεί επίσης «κάτι το μοναδικό», εφόσον ιδρύθηκε πενήντα χρόνια πριν από το Σχίσμα μεταξύ των Εκκλησιών της Ρώμης και της Κωνσταντινουπόλεως, και πάντοτε έμεινε σε κοινωνία με τον Επίσκοπο Ρώμης, διατηρώντας το βυζαντινό τυπικό και την ανατολική μοναστική παράδοση.
Chevrolet Corvette

H Chevrolet Corvette είναι ένα 2-θέσιο σπορ αυτοκίνητο υψηλών επιδόσεων, που κατασκευάζεται από την αμερικανική αυτοκινητοβιομηχανία Chevrolet, από τον Ιούνιο του 1953 έως και σήμερα, σε 8 γενιές. Στη συνολική ιστορική πορεία της η Corvette κατέχει τα ρεκόρ του πρώτου χρονολογικά και, ταυτόχρονα, του μακροβιότερου σπορ Αμερικανικού αυτοκινήτου. Μάλιστα το 2003 η Corvette γιόρτασε την 50-ή της επέτειο, με την έκδοση 50th Αnniversary της Corvette C5 (η πέμπτη γενιά του μοντέλου). Η όγδοη γενιά του μοντέλου μπήκε στην παραγωγή στις 3 Φεβρουαρίου 2020 και για πρώτη φορά στην ιστορία του μοντέλου είναι κεντρομήχανη, αντί με τον κινητήρα μπροστά.

Διαχρονικά, είναι ένα από τα γνωστότερα αυτοκίνητα παγκοσμίως, με εξαιρετικά υψηλό ίματζ. Συχνά μάλιστα, από την Corvette C4 (η τέταρτη γενιά του μοντέλου) και μετά, οι κορυφαίες εκδόσεις στην εκάστοτε γενιά θεωρούνται ως σπορ υπεραυτοκίνητα (supercars). Ειδικότερα για τους Αμερικανούς, το όνομα Corvette θεωρείται τόσο μεγάλος μύθος, όσο θεωρούνται αντίστοιχα η Porsche 911 στη Γερμανία και όλα τα μοντέλα της Ferrari στην Ιταλία.
Κομιτατζής

Ομάδα κομιτατζήδων ανταρτών στην περιοχή της [[Νομός Φλώρινας|Φλώρινας]], 1903.

Ο όρος Κομιτατζής ή Κομίτης (Βουλγαρικά, Σερβικά, Σλαβομακεδονικά: Комити, "Komiti", Ρουμανικά: "Comitagiu", Τουρκικά: "Komitacı", Αλβανικά: "Komitaji") αναφέρεται στους "αντάρτες, μέλη μιας μυστικής επαναστατικής οργάνωσης" και συγκεκριμένα σε μέλη ανταρτικών ομάδων που δρούσαν στα Βαλκάνια κατά την διάρκεια της τελευταίας ιστορικής περιόδου της Οθωμανικής Αυτοκρατορίας, εναντίον των οθωμανικών αρχών. 
Ο όρος "κομιτατζήδες", στη Μακεδονία χρησιμοποιούνταν για να χαρακτηρίσει τους εξαρχικούς Ελληνικής καταγωγής που μεταστράφηκαν και υπηρετούσαν τους σκοπούς της Βουλγαρίας, διαχωρίζοντάς τους έτσι από τους καθεαυτού Βούλγαρους.
Αγρίδια Ρεθύμνης

Τα Αγρίδια Ρεθύμνης είναι ορεινό χωριό της τοπικής Κοινότητας Κρυονερίου του δήμου Μυλοποτάμου στο νομό Ρεθύμνης της Κρήτης. Σύμφωνα με τα στοιχεία της απογραφής του 2011 στον οικισμό κατοικούν 69 άτομα, πολλά από τα οποία είναι νεαρής ηλικίας.
Νιιχάου

Το Νιιχάου (αγγλικά "Niihau"), είναι το έβδομο μεγαλύτερο νησί της Χαβάη και μαζί με το γειτονικό νησί Καουάι αποτελούν την κομητεία Καουάι. Έχει πληθυσμό 130 κατοίκους (2009) και πρωτεύουσα του νησιού είναι το Puʻuwai.

Το Νιιχάου είναι ένα σβηστό ασπιδωτό ηφαίστειο που ήταν ενεργό πριν περίπου 5 εκατομμύρια χρόνια. Κάποιες νεώτερες ηφαιστειακές φλέβες ήταν ενεργές πριν από 2,5 με 0,4 εκατομμυρία χρόνια. Μια κατολισθήση προς τα ανατολικά καταπόντησε μέρος του κυρίως ηφαιστείου. Η λάβα από την μετέπειτα ηφαιστειακή δράση καλύπτει το ένα τρίτο του νησίου και δημιούργησε τον ηφαιστειακό κώνο Λεχούα, που βρίσκεται λίγο μακριά από τις βόρειες ακτές του Νιιχάου.
Αναστάσιος Νταλίπης

Ο Αναστάσιος Νταλίπης (1895 - 1949) ήταν Έλληνας πολιτικός και στρατιωτικός. Εξελέγη επί σειρά ετών βουλευτής και διατέλεσε Γενικός Διοικητής Δυτικής Μακεδονίας κατά την περίοδο 1946 - 1947.
Δημήτρης Ντάσκας

right|220px|thumb|Δημοσίευμα του περιοδικού "ΕΙΚΟΝΕΣ"-Αλμανάκ 1991 για την κατάκτηση του νταμπλ από τον Ησαΐα Δεσφίνας, με προπονητή το Δημήτρη Ντάσκα
Ο Δημήτρης Ντάσκας (γεν. Αντίκυρα Βοιωτίας, 8 Αυγούστου 1954) είναι Έλληνας παλαίμαχος μεσοεπιθετικός ποδοσφαιριστής, για πολλούς ο κορυφαίος παίκτης που ανέδειξε το ποδόσφαιρο της Φωκίδας, και νυν προπονητής ποδοσφαίρου. Ακόμη, ο Δημ. Ντάσκας υπήρξε τεχνικός διευθυντής στον Αστέρα Ιτέας τη διετία 2008-2009, όταν ο σύλλογος ΄πραγματοποίησε την κορυφαία εμφάνισή του στο πρωτάθλημα της Δ΄Εθνικής.
Αγία Τριάδα Ρεθύμνης

Η Αγία Τριάδα Ρεθύμνης είναι χωριό του δήμου Ρεθύμνου, της περιφερειακής ενότητα Ρεθύμνης της Κρήτης. Σύμφωνα με την απογραφή του 2011 έχει 62 κατοίκους. Βρίσκεται 11 χλμ. ανατολικά από το Ρέθυμνο, σε υψόμετρο 200 μ.
Γιάννης Γεωργαράς

Ο Γιάννης Γεωργαράς (γεν. Αθήνα, 4 Νοεμβρίου 1956) είναι Έλληνας παλαίμαχος ποδοσφαιριστής, που αγωνιζόταν στη μεσαία γραμμή, πρωταθλητής Β΄Εθνικής κατηγορίας και νυν προπονητής ποδοσφαίρου.
Αγία Πελαγία Ρεθύμνης

Η Αγία Πελαγία Ρεθύμνης είναι ορεινό χωριό του δήμου Αγίου Βασιλείου, στην νότια Κρήτη, στην τοπική κοινότητα Μυξόρρουμα. Με την Καποδιστριακή διοικητική διαίρεση υπαγόταν στο δημοτικό διαμέρισμα Μυξόρρουμα του Δήμου Λάμπης και παλαιότερα στην επαρχία Αγίου Βασιλείου του Νομού Ρεθύμνης. Σύμφωνα με την απογραφή του 2011 έχει 90 κατοίκους. Βρίσκεται στο δρόμο Ρεθύμνου - Σπηλίου, σε υψόμετρο 360 μ.

Το χωριό αναφέρεται για πρώτη φορά στην αιγυπτιακή απογραφή του 1834, ανάμεσα σε άλλους οικισμούς. Στην απογραφή του 1881 είχε 62 χριστιανούς κατοίκους και στην απογραφή του 1900 είχε 74 κατοίκους. Στις επόμενες απογραφές είχε 108 (1928), 121 (1940), 116 (1951), 104 (1961), 91 (1971), 89 (1981), 56 (2001).
Η εκκλησία του χωριού είναι αφιερωμένη στην Οσία Πελαγία, από όπου και το όνομα του χωριού. Εκκλησιαστικά υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.
Αντχάρα

Ο Αντχάρα (Adhara ή Adara) είναι το ιδιαίτερο όνομα του διπλού αστέρα ε του αστερισμού Μέγας Κύων ("epsilon Canis Majoris", ε CMa). Το όνομα αυτό προέρχεται από την αραβική λέξη عذارى "‘aðāra’", που σημαίνει "παρθένοι", καθώς ήταν μέλος ενός μικρού αρχαίου αραβικού αστερισμού με αυτό το όνομα που περιλαμβάνει επίσης τον Ουέζεν και τον Αλάντρα. Στα κινεζικά ήταν γνωστό ως 弧矢七 (το έβδομο άστρο του βέλους και του τόξου). Επίσης ο αστέρας φέρει το όνομα 21 Μεγαλού Κυνός (ονομασία κατά Τζον Φλάμστηντ). Βρίσκεται στο πίσω μέρος του σώματος που παριστάνει ο αστερισμός του. Είναι το δεύτερο λαμπρότερο άστρο του αστερισμού μετά το Σείριο.
Μεσιέ 68

Το Μεσιέ 68 (γνωστό και ως "M68" και "NGC 4590") είναι ένα σφαιρωτό σμήνος σε απόσταση περίπου 33.000 ετών φωτός στον αστερισμό Ύδρα. Έχει διάμετρο περίπου 105 έτη φωτός και περιέχει περίπου 42 μεταβλητοί αστέρες. Είναι ελαφρώς ελλειπτικό.

Ανακαλύφθηκε από το Σαρλ Μεσιέ το 1780. Ο πρώτος που το ανέλυσε ήταν ο Ουίλιαμ Χέρσελ το 1786.
Τελλουριούχο κάδμιο

Το τελλουριούχο κάδμιο είναι η κρυσταλλική ένωση που αποτελείται από τελλούριο και κάδμιο. Ο χημικός της τύπος είναι CdTe. Χρησιμοποιείται ως ένα υπέρυθρο οπτικό παράθυρο για ηλιακά κύτταρα. Είναι συνήθως συγκολλημένο με θειούχο κάδμιο για να σχηματίσει μία επαφή pn ηλιακών κυττάρων.
(119070) 2001 KP77

Το (119070) 2001 KP77 είναι ένα μεταποσειδώνιο αντικείμενο με τροχιακή αντήχηση με τον Ποσειδώνα 4:7, δηλαδή για κάθε εφτά περιφορές του Ποσειδώνα γύρω από τον Ήλιο, αυτό κάνει τέσσερις. Έχει διάμετρο περίπου 175 χιλιόμετρα. Ανακαλύφθηκε τις 23 Μαρτίου 2001.

Προς το παρόν βρίσκεται σε απόσταση 36,2 ΑΜ από τον Ήλιο.
Ουνμπιέννιο

Ουνμπιέννιο είναι το προσωρινό όνομα που δόθηκε από την IUPAC στο υποθετικό χημικό στοιχείο με ατομικό αριθμό 129 και προσωρινό σύμβολο Ube. Αυτό το στοιχείο της 8ης περιόδου του περιοδικού πίνακα ανήκει στη σειρά των υπερακτινιδών και θα αποτελέσει μέλος των στοιχείων-g.
Ουνμπιόκτιο

Το Ουνμπιόκτιο ή Unbioctium είναι το προσωρινό όνομα που δόθηκε από την IUPAC στο υποθετικό χημικό στοιχείο με ατομικό αριθμό 128 και προσωρινό σύμβολο Ubo. Αυτό το στοιχείο της 8ης περιόδου του περιοδικού πίνακα ανήκει στη σειρά των υπερακτινιδών.
Νικόλαος Θεοχάρης

Ο Νικόλαος Θεοχάρης (1793-1867) ήταν Έλληνας πολιτικός που είχε διατελέσει υπουργός σε πέντε κυβερνήσεις από το 1834 έως το 1862.
Κρις Γουντ

Ο Κρις Γουντ (αγγλ:"Christopher Grant Wood") είναι διεθνής Νεοζηλανδός ποδοσφαιριστής που αγωνίζεται στη θέση του επιθετικού και ανήκει στην Γουέστ Μπρόμιτς Άλμπιον.Γεννήθηκε στις 7 Δεκεμβρίου του 1991 στο Ώκλαντ και έχει ύψος 191 εκατοστά.
Αλεξάκης Βλαχόπουλος

Ο Αλεξάκης Βλαχόπουλος ή Αλέξιος Βλαχόπουλος (1787-1865) ήταν Έλληνας πολιτικός και αγωνιστής του 1821, πληρεξούσιος, γερουσιαστής και υπουργός Στρατιωτικών.
Κωνσταντίνος Μεταξάς Βοσπορίτης

Ο Κωνσταντίνος Μεταξάς Βοσπορίτης (1858-1908) ήταν Έλληνας γεωπόνος, βοτανολόγος και λογοτέχνης.
Αθανάσιος Ρουσόπουλος

Ο Αθανάσιος Ρουσόπουλος (Βογατσικό Καστοριάς, 1823 - 1 Δεκεμβρίου 1898), ήταν Έλληνας καθηγητής Πανεπιστημίου του 19ου αιώνα, φιλόλογος, αρχαιολόγος, και εξέχουσα φυσιογνωμία των ελληνικών γραμμάτων.
Μάξιμος Πλανούδης

Ο Μάξιμος Πλανούδης (1260-1305) ήταν Βυζαντινός λόγιος μοναχός, συγγραφέας και λατινιστής με σημαντικό θεολογικό και φιλολογικό έργο.
Σαρκοφάγο

Σαρκοφάγος είναι ένας οργανισμός που αποκομίζει τις ενεργειακές και θρεπτικές του ανάγκες από διατροφή που αποτελείται κυρίως ή αποκλειστικά από ζωικό ιστό, είτε μέσω της θήρευσης είτε μέσω της πτωματοφαγίας. Τα ζώα που εξαρτώνται αποκλειστικά από τη σάρκα των ζώων για τις ανάγκες τους σε θρεπτικά συστατικά ονομάζονται υποχρεωτικά σαρκοφάγα, ενώ εκείνα που καταναλώνουν και μη ζωικά τρόφιμα ονομάζονται περιστασιακά σαρκοφάγα. Τα παμφάγα καταναλώνουν επιπλέον και ζωική και μη ζωική τροφή, εξαιρουμένου του γενικότερου ορισμού, δεν υπάρχει σαφώς καθορισμένη αναλογία φυτικού προς ζωικού υλικού που θα διέκρινε ένα περιστασιακό σαρκοφάγο από ένα παμφάγο. Ένα σαρκοφάγο στην κορυφή της τροφικής αλυσίδας, που δεν θηρεύεται από άλλα ζώα, ονομάζεται κορυφαίο αρπακτικό.

Τα σαρκοφάγα μπορούν εναλλακτικά να ταξινομηθούν ανάλογα με το ποσοστό κρέατος στη διατροφή τους. Η διατροφή ενός υπερσαρκοφάγου αποτελείται από περισσότερο από 70% κρέας, ενός μεσοσαρκοφάγου από 30-70% και ενός υποσαρκοφάγου λιγότερο από 30%, με το υπόλοιπο να αποτελείται από μη ζωικά τρόφιμα όπως καρπούς, άλλα φυτικά υλικά ή μύκητες.
Ιωάννης Κίνναμος

Ο Ιωάννης Κίνναμος ήταν Βυζαντινός ιστορικός αριστοκρατικής καταγωγής.

Έζησε το 12ο αιώνα και έλαβε διάφορα αξιώματα την περίοδο που αυτοκράτορας ήταν ο Μανουήλ ο Α' ο Κομνηνός(1143-1180). Υπήρξε "βασιλικός γραμματικός" του αυτοκράτορα και τον ακολούθησε σε πολλές εκστρατείες. Μετά το θάνατο του Μανουήλ ο Κίνναμος έγραψε το έργο "«Επιτομή των κατορθωμάτων»" που είναι η ιστορία της περιόδου που στο θρόνο του Βυζαντίου ήταν ο Μανουήλ ο Α'. Η "«Επιτομή των κατορθωμάτων»" αποτελεί πολύτιμη πηγή για το 12ο αιώνα στη Βυζαντινή αυτοκρατορία, παρόλο το διθυραμβικό ύφος του Κίνναμου, καθώς βασίστηκε σε πλούσιο αρχειακό υλικό, προσωπικές αφηγήσεις και προσωπικές εμπειρίες και είναι φανερή η πρόθεση του συγγραφέα να είναι αντικειμενικός. 

Ο Κίνναμος έγραψε επίσης λόγο προς αυτοκράτορα της δυναστείας των Αγγέλων με τίτλο "«Ηθοποιία»".
Θεόδωρος Υψηλάντης

Ο Θεόδωρος Υψηλάντης (1881 - 1943) ήταν Έλληνας πολιτικός.
Γουέλινγκτον Ολύμπικ

thumb|right|250px|To έμβλημα της Γουέλινγκτον Ολύμπικ
Ο Αθλητικός Ποδοσφαιρικός Σύλλογος "Γουέλινγκτον Ολύμπικ" ("Wellington Olympic AFC") έχει έδρα το Γουέλινγκτον, πρωτεύουσα της Ν. Ζηλανδίας. Ιδρύθηκε το 1953 από Έλληνες ομογενείς και η αρχική ονομασία της ομάδας ήταν Αθλητικός Ποδοσφαιρικός Σύλλογος "Απόλλων" ("Apollon AFC"). Mέχρι σήμερα τη βάση του συλλόγου αποτελούν Έλληνες, τόσο φίλάθλοι όσο και ποδοσφαιριστές. Γι' αυτό το παρατσούκλι του σωματείου είναι "The Greeks". Έχει κυανόλευκα χρώματα και αγωνίζεται στο δημοτικό στάδιο Νιούταουν Παρκ (Newtown Park) χωρητικότητας 4.000 θεατών. Από το 1992 αγωνίζεται στη Central Premier League, που αντιστοιχεί στη δεύτερη κατηγορία του πρωταθλήματος Ν. Ζηλανδίας, ενώ κάποιες σεζόν έχει αγωνιστεί και στην εθνική κατηγορία (1993 ως 1995 και 2000 ως 2004). Έχει πρόεδρο τον Τζορτζ Νεονάκη και προπονητή τον Κρεγκ Χόπκινς.
Ανδρέας Ζυγομαλάς

Ο Ανδρέας Ζυγομαλάς (1803 - 1876) ήταν Έλληνας αγωνιστής του 1821, πολιτικός της νεοσύστατης Ελλάδας, πληρεξούσιος, υπουργός και δημοσιογράφος - εκδότης.
Κυβέρνηση Κωνσταντίνου Κανάρη 1848

Η Κυβέρνηση Κωνσταντίνου Κανάρη 1848 (Οκτώβριος 1848 - Δεκέμβριος 1849), αντικατέστησε την Κυβέρνηση Γεωργίου Κουντουριώτη η οποία είχε υποβάλει την παραίτησή της ήδη από τα μέσα Αυγούστου 1848.
Κωνσταντίνος Νικολάου

:"Για τον βουλευτή και ευρωβουλευτή με το ίδιο ονοματεπώνυμο, δείτε Κωνσταντίνος Β. Νικολάου".

Ο Κωνσταντίνος Νικολάου (1870 - 1939) ήταν Έλληνας βαθύφωνος του 20ου αιώνα.
Μαγιούμι Ιιζούκα

Η Μαγιούμι Ιιζούκα (, "Iizuka Mayumi"· Τόκιο, 3 Ιανουαρίου 1977) είναι Γιαπωνέζα τραγουδίστρια και ηθοποιός ανιμέ. Είναι μέλος του Gekidan Wakakusa και Tokuma Japan Communications.
Ιωάννης Βαλαωρίτης

Ο Ιωάννης Βαλαωρίτης ήταν πολιτικός και έμπορος.

Ήταν γιος του Χαράλαμπου Βαλαωρίτη και καταγόταν από την Οικογένεια Βαλαωρίτη. Ασχολήθηκε με την πολιτική και εξελέγη γερουσιαστής το 1852 και βουλευτής. Ήταν παντρεμένος με την Αναστασία Τυπάλδου - Φορέστη και γιος του ήταν ο Αριστοτέλης Βαλαωρίτης.
Ιωάννης Παπαζαφειρόπουλος

Ο Ιωάννης Παπαζαφειρόπουλος (1829 - 1879) ήταν Έλληνας πολιτικός.
Ρόζα Οτουνμπάγιεβα

Η Ρόζα Οτουνμπάγιεβα (, 23 Αυγούστου 1950 - ...) είναι πολιτικός της Κιργιζίας. Έγινε πρόεδρος της χώρας μετά την επανάσταση του 2010, που είχε ως αποτέλεσμα την ανατροπή του προέδρου Κουρμανμπέκ Μπακίγιεφ. Έχει χρηματίσει στο παρελθόν υπουργός Εξωτερικών.
Κυβέρνηση Αλέξανδρου Μαυροκορδάτου 1854

Η Κυβέρνηση Αλέξανδρου Μαυροκορδάτου 1854, (Μάιος 1854 - Σεπτέμβριος 1855) - γνωστή και ως Υπουργείον Κατοχής κυβέρνησε την Ελλάδα, την περίοδο του ναυτικού αποκλεισμού του Πειραιά από τα πολεμικά πλοία των Γάλλων και την κατοχή της πρωτεύουσας από Γάλλους στρατιώτες που επέβαλαν την ουδετερότητα της χώρας, στον Κριμαϊκό πόλεμο.
Ο Μαυροκορδάτος, πρόσωπο εμπιστοσύνης της αγγλικής διπλωματίας, επελέχθη από τις "«Προστάτιδες Δυνάμεις»" του Ελληνικού Βασιλείου, να αντικαταστήσει την σφόδρα Οθωνική «κυβέρνηση Κριεζή», προκειμένου να εξασφαλίσει την υπακοή της κυβέρνησης στις θελήσεις των Μεγάλων Δυνάμεων. Κατά την διάρκεια της κυβέρνησης Μαυροκορδάτου εξομαλύνθηκαν και οι σχέσεις με την Οθωμανική Αυτοκρατορία, και υπογράφηκε μάλιστα και η πρώτη συνθήκη μεταξύ των δύο κρατών.
Σπύρος Πομώνης

Ο Σπύρος Πομώνης (12 Φεβρουαρίου 1944 - 28 Ιουλίου 2020) ήταν Έλληνας διεθνής ποδοσφαιριστής, που αγωνιζόταν ως ακραίος επιθετικός. Διακρίθηκε ιδιαίτερα στη θέση του αριστερού ακραίου επιθετικού και φημιζόταν για την ταχύτητά του και την πολύ καλή του ντρίμπλα.
Λέον Νιλ Κούπερ

Ο Λέον Νιλ Κούπερ ("αγγλ. Leon Cooper") είναι Αμερικανός φυσικός και νομπελίστας φυσικής ο οποίος μαζί με τους Τζον Μπαρντίν και Τζον Ρόμπερτ Σρίφερ ανέπτυξε την Θεωρία BCS της υπεραγωγιμότητας. Είναι επίσης γνωστός για τα ζεύγη Κούπερ. Ο Κούπερ αποφοίτησε από το λύκειο του Μπρονξ το 1947 και πήρε το πτυχίο του το 1951, το μάστερ το 1953 και το Ph. D το 1954 από το Πανεπιστήμιο Κολούμπια.
Κυβέρνηση Αντωνίου Κριεζή 1849

Η Κυβέρνηση Αντωνίου Κριεζή 1849 ( Δεκέμβριος 1849 - Μάιος 1854) με πρωθυπουργό τον Μεγάλο Αυλάρχη της Βασιλικής Αυλής, Αντώνιο Κριεζή διατηρήθηκε στην εξουσία για περίπου 4,5 χρόνια. 
Όντας καθαρά «αυλική» κυβέρνηση, ελεγχόταν από τον Όθωνα σε τέτοιο βαθμό, ώστε αυτός να ρυθμίζει και τις τελευταίες λεπτομέρειες του κυβερνητικού έργου..
Διεξήγαγε και κέρδισε, κάτω από έντονες διαμαρτυρίες της αντιπολίτευσης, δύο Βουλευτικές Εκλογές (αυτές του 1850, και του 1853) για να παυθεί τελικά από το βασιλιά κατά απαίτηση Αγγλίας και Γαλλίας.
Στο ίδιο άλλωστε πλαίσιο εντάσσεται και η επιβολή αντικατάστασής της στις 14 Μαΐου 1854 από την Κυβέρνηση Αλέξανδρου Μαυροκορδάτου, ηγέτη του αγγλόφιλου κόμματος.
Φώτιος Χρυσανθόπουλος

Ο Φώτιος Χρυσανθόπουλος ή Φωτάκος (1798 - 13 Σεπτεμβρίου 1879) ήταν αγωνιστής της επανάστασης του 1821 και συγγραφέας.
Γιοχάνες Χανς Ντάνιελ Γιένσεν

Ο Γιοχάνες Χανς Ντάνιελ Γιένσεν ("γερ. Johannes Hans Daniel Jensen", 25 Ιουνίου 1907 - 11 Φεβρουαρίου 1973) ήταν Γερμανός πυρηνικός φυσικός. Ο Γιένσεν μοιράστηκε το βραβείο Νόμπελ Φυσικής του 1963 με την Μαρία Γκέπερτ Μάγιερ για τις ανακαλύψεις τους σχετικά με τη δομή των πυρηνικών φλοιών. Ο Γιένσεν σπούδασε φυσική, μαθηματικά, φυσικοχημεία, φιλοσοφία στο Πανεπιστήμιο του Φράιμπουργκ και στο Πανεπιστήμιο του Αμβούργου από το 1926 ως το 1931, και πήρε το διδακτορικό του το 1932 υπό τον Βίλχελμ Λεντζ.
Ρόμπερτ Χόφσταντερ

Ο Ρόμπερτ Χόφσταντερ (αγγλ. "Robert Hofstadter", 5 Φεβρουαρίου 1915 – 17 Νοεμβρίου 1990) ήταν Αμερικανός φυσικός. Το 1961 τιμήθηκε με το βραβείο Νόμπελ Φυσικής για τις πρωτότυπες μελέτες της σκέδασης ηλεκτρονίου από ατομικό πυρήνα, και για τις σχετικές ανακαλύψεις σχετικά με τη δομή των νουκλεονίων.
Γρηγόριος Πάικος

Ο Γρηγόριος Πάικος (; - 1879) ήταν αγωνιστής του αγώνα του 1821, από την Μακεδονία.
Κωνσταντίνος Πλαπούτας

Ο αντισυνταγματάρχης Κωνσταντίνος Πλαπούτας (; - 17 Φεβρουαρίου 1880) ήταν Έλληνας πολιτικός και στρατιωτικός του 19ου αιώνα.
Σπύρος Λαγκαδίτης

Ο Σπύρος Λαγκαδίτης (γεν. Αιγάλεω, 3 Φεβρουαρίου 1957) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων και πρωταθλητής Γ΄Εθνικής, που αγωνιζόταν σαν κεντρικός αμυντικός.

Ξεκίνησε από την εφηβική ομάδα του Ορφέα Αιγάλεω το 1970 και την περίοδο 1973-74 ντεμπουτάρισε στο πρωτάθλημα της Α΄Κατηγορίας Αθηνών. Την επόμενη χρονιά (1974-75) ο Λαγκαδίτης αναδείχθηκε πρωταθλητής Γ΄Εθνικής και τη διετία 1976-1977 αγωνίσθηκε με τον Ορφέα στη Β΄Εθνική κατηγορία. Το 1976 κλήθηκε στην Εθνική Ομάδα των Νέων και το 1979 μεταγράφηκε στη μεγάλη ομάδα της περιοχής, τον Αιγάλεω Α.Ο. Ωστόσο, ένας σοβαρότατος τραυματισμός που υπέστη στο πόδι σε φιλικό αγώνα τον υποχρέωσε να υποβληθεί σε δυο χειρουργικές επεμβάσεις στο εξωτερικό και το πρόβλημά του να απασχολήσει τον Π.Σ.Α.Π.

Έπαιξε επίσης στις ομάδες του Α.Π.Ο. Χίου ( 1981-83 στο Εθνικό Ερασιτεχνικό Πρωτάθλημα), του Ατρόμητου Πειραιά (1983-1986 στο Ερασιτεχνικό), του Ηφαίστου (1986-87) και του Θεμιστοκλή (1987-88).

Είναι παντρεμένος και έχει 2 παιδιά. Ο μεγάλος γιος του Κωνσταντίνος Λαγκαδίτης αγωνίσθηκε σαν τερματοφύλακας στον Α.Ο. Αιγάλεω και ο μικρότερος (Λοΐζος Λαγκαδίτης) στις Ακαδημίες ποδοσφαίρου του Π. Κατσικογιάννη.

Στις δημοτικές εκλογές του 2010 ήταν υποψήφιος δημοτικός σύμβουλος, με το συνδυασμό του Χρήστου Καρδαρά
Οίκος των Αβίς

thumb|200px|right|Ο Σταυρός του Τάγματος των Αβίς
Ο Οίκος των Αβίζ ή Δυναστεία των Ιωαννίνων είναι βασιλική δυναστεία Πορτογαλικής καταγωγής, κυριάρχησε στην Αναγέννηση και την εποχή των μεγάλων ναυτικών ανακαλύψεων με τις οποίες οι Πορτογάλοι δοξάστηκαν παγκόσμια. Ο γενάρχης του οίκου ήταν ο Ιωάννης Α΄ της Πορτογαλίας, αρχηγός του Τάγματος των Αβίς και νόθος γιος του βασιλιά της Πορτογαλίας Πέτρου του Ωμού, κυριάρχησε μετά τον εμφύλιο που ξέσπασε την τριετία 1383 - 1385 που έμεινε γνωστή ως "Πορτογαλικό κενό". Οι μονάχες του Οίκου των Αβίς κυβέρνησαν στην Εποχή των Ανακαλύψεων, έφτασε η Πορτογαλική δόξα στο αποκορύφωμα της και δημιουργήθηκε η Αυτοκρατορία της Πορτογαλίας. Ο Πάπας Αλέξανδρος ΣΤ΄ διαίρεσε τις ανακαλύψεις ανάμεσα στην Ισπανία και την Πορτογαλία με την Αλεξανδρινή γραμμή. Ο Οίκος των Αβίς έβγαλε τεράστιες ηγετικές μορφές που κυριάρχησαν σε ολόκληρη την Ευρώπη όπως ο Ερρίκος ο Θαλασσοπόρος, ο Εμμανουήλ Α΄ της Πορτογαλίας και η αυτοκράτειρα Ισαβέλλα της Πορτογαλίας. Πολλά μέλη του Οίκου των Αβίς διεκδίκησαν θρόνους σε ολόκληρη την Ευρώπη όπως ο Πέτρος Ε΄ της Αραγωνίας και ο Ιωάννης, πρίγκιπας της Αντιόχειας. Ο Οίκος των Αβίς κυβέρνησε την Πορτογαλία την περίοδο 1385 - 1580, μετά την κρίση διαδοχής που ξέσπασε για τον θρόνο της Πορτογαλίας (1580) τους διαδέχτηκε ο Οίκος των Αψβούργων. Ο ιδρυτής του Οίκου Ιωάννης ο Μέγας ήταν νόθος γιος του βασιλιά της Πορτογαλίας Πέτρου του Ωμού που ανήκε στον Πορτογαλικό Οίκο της Βουργουνδίας με την Τερέζα Λοουρένσο, κόρη ενός εμπόρου από την Λισαβώνα. Σε ηλικία 7 ετών (1364) έγινε αρχηγός του Τάγματος των Αβίς, από τότε έμεινε γνωστός σαν "Ιωάννης των Αβίς".
Ποιμανηνόν

Κατά τις απαριθμήσεις του Πλινίου για τις πόλεις και τους πληθυσμούς της Μυσίας, αναφέρει: "Poemaneni Macedones Asculacae". Πρόκειται για την πόλη Ποιμανηνόν (αλλιώς και Ποιμήν ή Ποιμανηνός) στην περιοχή της Κυζίκου. Το πρόβλημα που έχει προκύψει με τους επιστήμονες είναι το ότι δεν ξέρουν που να επισυνάψουν το "Macedones", είτε με το "Poemaneni", είτε με το "Asculacae". Από την άλλη ο Στέφανος ο Βυζάντιος ξεκαθαρίζει κάπως τα πράγματα μιλώντας για το όρος "Ποιμαίνιον" στην Μακεδονία. Επομένως ίσως να υπήρξε στρατιωτική αποικία Μακεδόνων ποιμένων. Η πόλη κατά το 80 -79 π.Χ. κατέστη ανεξάρτητη. 

Στα χρόνια της Βυζαντινής δυναστείας των Κομνηνών υπήρξε ισχυρό φρούριο. Εκεί κοντά ο αυτοκράτωρ της Νίκαιας Ιωάννης Βατάτζης ο Ελεήμων συνέτριψε και απώθησε τους Λατίνους από την Μικρά Ασία το 1224 μ.Χ. Κατά την Μικρασιατική καταστροφή στις 14 Σεπτεμβρίου 1922, ο γηγενής ελληνικός πληθυσμός του Ποιμανηνού εκριζώθηκε και η πόλη καταστράφηκε ολοσχερώς. Η ακριβής θέση του αρχαίου Ποιμανηνού δεν μπορεί να εξακριβωθεί. Πρέπει όμως να βρίσκεται στο σημερινό Eski Manyas στα νότια της Αφνίτιδος λίμνης, όπου ανασκαφές έχουν φέρει στο φως ευρήματα ρωμαϊκής, βυζαντινής και σελτζουκιδικής εποχής. Επίσης έχουν σωθεί πολλά νομίσματα της ρωμαϊκής αυτοκρατορικής περιόδου.
Επιστολή προς Φιλήμονα

thumb|150px|right|Απόσπασμα της επιστολής, από τον πάπυρο "69"
Η Επιστολή προς Φιλήμονα είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Στάλθηκε στις Κολοσσές μαζί με την προς Κολοσσαείς, οπότε χρόνος συγγραφής της θεωρείται επίσης το 60 με 61 μ.Χ..

Είναι η πιο σύντομη επιστολή του Παύλου, καθώς αποτελείται από 25 μόλις εδάφια. Γράφτηκε προς τον Φιλήμονα, έναν εύπορο χριστιανό που ζούσε στις Κολοσσές και όφειλε την μεταστροφή του στον Παύλο, ως συστατική επιστολή για τον Ονήσιμο έναν δούλο του Φιλήμονα ο οποίος είχε δραπετεύσει από αυτόν, αλλά πλέον, και αφού είχε βρεθεί κοντά στον Παύλο, γυρνούσε πίσω με την επιστολή αυτή.
Μιχαήλ Λ. Καΐρης

Ο Μιχαήλ Λ. Καΐρης (1790 - 1880) υπήρξε Έλληνας αγωνιστής του 1821 και πολιτικός του 19ου αιώνα.
Σοκινιανισμός

Ο Σοκινιανισμός είναι μορφή του Αντιτριαδισμού που δεν αναγνωρίζει την προΰπαρξη του Χριστού, αλλά δέχεται την πίστη στην γέννηση εκ παρθένας.

Προέρχεται από το επώνυμο ιταλικού θεολόγου Φαύστου Σοκίνου (Fausto Sozzini, 1539-1604). Ο Σοκίνος ένωσε τα διαιρεμένα τμήματα των Ουνιταριανών στην Πολωνία. Αποκαλούνταν “Πολωνοί Αδελφοί”, και η “Ρακοβιανή Κατήχηση” εξέφραζε τις απόψεις του. Οι Σοκινιανοί που τελικά βρήκαν προσωρινό καταφύγιο στην Πολωνία δεν πίστευαν σε Τριαδικό Θεό, ούτε στη θεότητα του Ιησού.
Όστερβικ

thumb|left|280px|Το ταχυδρομείο της πόλης

Το Όστερβικ (γερμ. "Osterwieck") είναι ιστορική πόλη της Γερμανίας και βρίσκεται στο κρατίδιο της Σαξονίας-Άνχαλτ κοντά στο δρυμό του Χαρτς. Πρωτοαναφέρεται επί Καρλομάγνου το 780. Επί αιώνες ήταν περίφημο για τα γάντια από τα τοπικά εργαστήρια. Σήμερα η οικονομία στηρίζεται στον τουρισμό. Έχει 12.348 κατοίκους.


Κατηγορία:Κωμοπόλεις της Γερμανίας
Νικόλαος Κανάρης

Ο Νικόλαος Κανάρης (; - 1880) υπήρξε Έλληνας σύμβουλος της Επικρατείας και διπλωμάτης του 19ου αιώνα.

Ήταν ο πρωτότοκος γιος του Κωνσταντίνου Κανάρη. Εκπαιδεύτηκε στην Γαλλία μαζί με τα παιδιά του Λουδοβίκου Φίλιππου της Γαλλίας. Διετέλεσε σύμβουλος της Επικρατείας, προξενικός υπάλληλος, πληρεξούσιος και στη συνέχεια βουλευτής της Βουλής των Ελλήνων και υπουργός Ναυτικών.

Υπήρξε πρόξενος Χανίων κατά τον αναβρασμό που υπήρχε εκείνη την περίοδο στην Κρήτη λόγω των γεγονότων της Κρητικής Επανάστασης του 1858. Εκείνη την περίοδο, οι Πεδεμόντιοι και οι Γάλλοι σύμμαχοί τους στον Β΄ Πόλεμο της Ιταλικής Ανεξαρτησίας, κατάφεραν την υπογραφή της συμφωνίας ανακωχής με την Αυστριακή Αυτοκρατορία, μετά τις μεγάλες απώλειες και από τις δύο πλευρές που συντελέστηκαν στην Μάχη του Σολφερίνο κοντά στο Σολφερίνο της Λομβαρδίας. Το αποτέλεσμα της μάχης έδωσε, εκτός από τους Ιταλούς για την τελική πραγμάτωση της εθνικής ένωσης, ελπίδα για ένωση της νήσου με το Βασίλειο της Ελλάδας. Παρά την ουδετερότητα της ελληνικού βασιλείου, την απροθυμία της πολιτικής ηγεσίας και του Παλατιού να βοηθήσει τους επαναστάτες στην Κρήτη λόγω των φιλικών σχέσεων που υπήρχαν εκείνη την περίοδο με την Οθωμανική Αυτοκρατορία και την αδυναμία του κράτους λόγω κυρίως των διπλωματικών λαθών από τα γεγονότα του Κριμαϊκού Πολέμου, ο Νικόλαος Κανάρης ενήργησε αυτόβουλα και βοήθησε τον κρητικό αγώνα. Λόγω της πρωτοβουλίας του ιδίου και άλλων προσώπων, αντιμετώπισε την αντίδραση Ελλήνων και Τούρκων πολιτικών.

Απεβίωσε τον Αύγουστο του 1880.
Νικόλαος Τσολάκης

Ο Νικόλαος Τσολάκης ήταν Μακεδονομάχος, οπλαρχηγός από τα Γρεβενά.
Επιστολή προς Τίτο

thumb|160px|right|Η πρώτη σελίδα της επιστολής, από το χειρόγραφο "Minuscule 669"
Η Επιστολή προς Τίτο είναι ένα από τα 27 βιβλία της Καινής Διαθήκης και μία απο τις 13 επιστολές που γράφτηκαν από τον απόστολο Παύλο. Παραλήπτης της επιστολής φαίνεται να είναι ο Άγιος Τίτος. Χρόνος συγγραφής για κάποιους θεωρείται το χρονικό διάστημα μεταξύ του 64 και του 66, ενώ για άλλους το διάστημα μεταξύ 61 και 64 μ.Χ..

Η επιστολή αυτή γράφτηκε για τον Τίτο, ο οποίος διακονούσε ως ποιμένας στην εκκλησία της Κρήτης, και μαζί με τον Τιμόθεο ανήκε στους πιο στενούς συνεργάτες του Παύλου.
Ιωάννης Ευαγγελόπουλος

Ο Ιωάννης Ευαγγελόπουλος ήταν Μακεδονομάχος, οπλαρχηγός από τη Μικρόπολη Δράμας.
Νικόλαος Πετρίκης

Ο Νικόλαος Πετρίκης (; - 1908) ήταν Μακεδονομάχος, οπλαρχηγός από τη Δράμα.
Μοχάμεντ Γιουνούς

Ο Μοχάμεντ Γιουνούς (μπενγκ. মুহাম্মদ ইউনুস) είναι οικονομολόγος και τραπεζίτης από το Μπανγκλαντές, καθώς και κάτοχος του βραβείου Νόμπελ Ειρήνης το 2006 «για τη δημιουργία οικονομικών και κοινωνικών ευκαιριών για τους φτωχούς, και ιδίως για τις γυναίκες, μέσω της καινοτόμου εργασίας τους στη χορήγηση μικρών δανείων και εγγυήσεων». Επίσης ανέπτυξε τις έννοιες της μικροπίστωσης και της μικροχρηματοδότησης.
Ρένσις Λίκερτ

O Ρένσις Λίκερτ (Rensis Likert. προφορά 'Lick-urt') (5 Αυγούστου 1903–3 Σεπτεμβρίου 1981) ήταν Αμερικανός παιδαγωγός και ψυχολόγος (organizational psychologist), περισσότερο γνωστός για την επιστημονική του έρευνα στο χώρο των τρόπων διαχείρισης.
Ιωάννης Χριστοδουλόπουλος

Ο Ιωάννης Χριστοδουλόπουλος (Δυρράχιο Αλβανίας, 1779- Λαγκάδια Αρκαδίας, 1853) ήταν αγωνιστής της Επανάστασης του 1821.
Τρυβλίο Πέτρι

right|200px|thumb|Τρυβλίο Πέτρι με θρεπτικό υλικό και σχηματισμένες αποικίες βακτηρίων
right|200px|thumb|Γυάλινο τρυβλίο Πέτρι
Το τρυβλίο καλλιέργειας Πέτρι, ή απλά τρυβλίο Πέτρι (ακόμη τρυβλίο Πετρί), είναι ένα ρηχό γυάλινο ή πλαστικό κυλινδρικό πιάτο που χρησιμοποιείται από τους βιολόγους και άλλους βιοεπιστήμονες (γεωπόνους, χημικούς, βιοχημικός, βιοτεχνολόγους, μικροβιολόγος κλπ) για την καλλιέργεια μικροοργανισμών. Οφείλει το όνομά του στο Γερμανό βακτηριολόγο Γιούλιους Ρίχαρντ Πέτρι ("Julius Richard Petri", αναφερόμενο και ως Τζούλιους Ρίτσαρντ Πέτρι) ο οποίος το επινόησε όσο εργαζόταν ως βοηθός του Ρόμπερτ Κοχ, μεταξύ του 1877 και του 1879.

Στα τρυβλία Πέτρι τοποθετείται θρεπτικό υλικό στο οποίο μπορούν να αναπτυχθούν τα κύτταρα που θα καλλιεργηθούν. Σαν βάση του θρεπτικού υλικού τοποθετείται υγρό άγαρ, το οποίο στην συνέχεια στερεοποιείται. Τα δισκία τοποθετούνται σε ειδικούς φούρνους εκκόλαψης και πάνω τους σχηματίζονται αποικίες μικροοργανισμών με μορφή κηλίδων πάνω στο λείο θρεπτικό υλικό.

Το τρυβλίο Πέτρι χρησιμοποιείται και στα εργαστήρια χημείας. Σε αυτά περιλαμβάνει βάση και καπάκι και η κύρια χρήση του είναι η φύλαξη ταινιών διηθητικού χαρτιού στο οποίο έχουν τοποθετηθεί αντιδραστήρια.
Λουίτζι Κομεντσίνι

Ο Λουίτζι Κομεντσίνι (8 Ιουνίου 1916 - 6 Απριλίου 2007) ήταν Ιταλός σκηνοθέτης του κινηματογράφου. Στη διάρκεια της καριέρας του, σκηνοθέτησε τους μεγαλύτερους Ιταλούς ηθοποιούς, ανάμεσά τους τον Βιτόριο ντε Σίκα και την Τζίνα Λολομπρίτζιντα στην ταινία "Pane, amore e fantasia", ταινία που αποτέλεσε την απαρχή της "κωμωδίας αλά ιταλικά". Ο Κομεντσίνι ήταν παντρεμένος με την πριγκίπισσα Τζούλια (της οικογένειας Γκριφέο της Παρτάννα), και πατέρας της σκηνοθέτιδας Κριστίνα, της επίσης σκηνοθέτιδας Φραντσέσκα (με την οποία συνεργάστηκε στη σκηνοθεσία της τελευταίας του ταινίας, ριμέικ του "Marcellino pane e vino"), της Πάολα, σκηνογράφου, και της Ελεονόρα, διευθύντριας παραγωγής. Ο Κομεντσίνι ήταν Χριστιανός Βαλδένσιος στο θρήσκευμα.

Ο Λουΐτζι Κομεντσίνι υπήρξε αναμφισβήτητα πατέρας της κωμωδίας αλά ιταλικά, μαζί με τον Ντίνο Ρίζι και τον Μάριο Μονιτσέλι. Ανάμεσα στους πολλούς ηθοποιούς που συνεργάστηκε ήταν οι Αλμπέρτο Σόρντι, Τοτό, Βιτόριο Γκάσμαν, Νίνο Μανφρέντι, Μαρτσέλλο Μαστρογιάννι, Ούγκο Τονιάτσι, Σίλβα Κοσίνα, Κλαούντια Καρντινάλε και Σιλβάνα Μανγκάνο.
501 Ουρίξιντουρ

Ο 501 Ουρίξιντουρ (Urhixidur) είναι ένας αρκετά μεγάλος αστεροειδής της Κύριας Ζώνης Αστεροειδών (372ος μεγαλύτερος σύμφωνα με τα δεδομένα του IRAS), με απόλυτο μέγεθος (όπως ορίζεται για το Ηλιακό Σύστημα) 8,9. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από ένα πρόσωπο του μυθιστορήματος "Auch Einer" (1878) του Γερμανού συγγραφέα και φιλοσόφου της τέχνης Φ.Τ. Φίσερ (Friedrich Theodor Vischer, 1807-1887).
Λαϊκόν Κοινωνικόν Κόμμα

Το Λαϊκόν Κοινωνικόν Κόμμα (Λ.Κ.Κ.) ήταν ελληνικό πολιτικό κόμμα που ιδρύθηκε τον Ιανουάριο του 1956 από το Στέφανο Στεφανόπουλο. 

Το κόμμα διαλύθηκε το 1961, για να συμμετάσχει στην Ένωση Κέντρου.
Αριστείδης Καρνάλης

Ο Αριστείδης Καρνάλης ήταν Έλληνας στρατιωτικός και πολιτικός του 19ου αιώνα, τέσσερεις φορές Υπουργός.
Τάρσιος

<br>

thumb|Τάρσιος των Φιλιππίνων

Ο τάρσιος είναι νυκτόβιο θηλαστικό, συγγενής με τον λεμούριο και τον πίθηκο. Τα μάτια του μοιάζουν με του ανθρώπου. Ο εγκέφαλός του είναι μεγάλος σε σχέση με το σώμα του. Έχει μέγεθος ποντικιού με μήκος 13 cm και ουρά 20 cm. Ζει στη Μαλαισία, τη Σουμάτρα τις Φιλιππίνες και στο Βόρνεο. Χωρίζεται σε τρία είδη:
* τάρσιος των Φιλιππίνων
* τάρσιος ο φασματώδης της Κελέβης
* τάρσιος του Χόρσφιλντ στην Σουμάτρα και το Βόρνεο.
Ο τάρσιος τρέφεται κυρίως με έντομα και σπονδυλόζωα.
Κατηγορία:Ταρσιίδες
Μιχαήλ Σερβέτος

Ο Μιχαήλ Σερβέτος (Miguel Servet, 29 Σεπτεμβρίου 1509 ή 1511 – 27 Οκτωβρίου 1553) ήταν Ισπανός θεολόγος, ιατρός, χαρτογράφος και αναγεννησιακός ουμανιστής.

Ο Σερβέτος δεν αποδεχόταν το δόγμα της Τριάδας, και για τον λόγο αυτό το 1553 στην Γενεύη, καταδικάστηκε σε θάνατο και εκτελέστηκε με καύση.
Στυλιανός Κολιάτσος

Ο Στυλιανός Κολιάτσος (Αθήνα, 15 Ιουνίου 1830 - Αθήνα, 5 Νοεμβρίου 1878) ήταν πολιτικός της νεοσύστατης Ελλάδας του 19ου αιώνα.
Σπύρος Γενήσαρλης

Ο Σπύρος Γενήσαρλης ή Γενήσερλης (1810 - 1881) ήταν Έλληνας στρατιωτικός του 19ου αιώνα. Συμμετείχε στην Κρητική Επανάσταση του 1866 - 1869.
Σπυρίδων Μπαλάνος

Ο Σπυρίδων Μπαλάνος (1826-1881) ήταν Έλληνας ιατρός και συγγραφέας του 19ου αιώνα.
Αλέξιος Πάλλης

Ο Αλέξιος Πάλλης (1809 - 1885) ήταν Έλληνας καθηγητής Πανεπιστημίου του 19ου αιώνα.
Κυβέρνηση Δημήτριου Βάλβη 1886

Η Κυβέρνηση Δημήτριου Βάλβη 1886 (Απρίλιος - Μάιος 1886) ήταν βραχύβια κυβέρνηση του Ελληνικού κράτους. Διαδέχτηκε την προηγούμενη Κυβέρνηση του Θεόδωρου Δηλιγιάννη, αφού αυτή κατέρρευσε μετά την παραίτηση του πρωθυπουργού και την απώλεια της πλειοψηφίας των βουλευτών. Ο αρχηγός της αντιπολίτευσης δε, Χαρίλαος Τρικούπης αρνήθηκε να αναλάβει την πρωθυπουργία χωρίς την μεσολάβηση εκλογών. 
Ο Βασιλιάς Γεώργιος Α' τότε, αρχικά ανέθεσε στον βουλευτή και πρώην υπουργό Εσωτερικών Νικόλαο Παπαμιχαλόπουλο τον σχηματισμό κυβέρνησης. Αυτός δεχόμενος την εντολή αποτάνθηκε σε μερικούς βουλευτές της συμπολίτευσης, δεν κατάφερε όμως να τους ενώσει και να σχηματίσει υπουργικό συμβούλιο. 
Ο βασιλιάς Γεώργιος αποτάνθηκε αυτή την φορά στον επίτιμο πρόεδρο του Αρείου Πάγου Δημήτριο Βάλβη, ο οποίος σχημάτισε κυβέρνηση..
Η κυβέρνηση αυτή, είχε χαρακτήρα υπηρεσιακής κυβέρνησης, βοηθώντας με την ολιγοήμερη παραμονή της, να ξεκαθαριστεί το πολιτικό τοπίο, και να σχηματιστεί έτσι, ικανή πλειοψηφία ώστε να προκύψει βιώσιμη κυβέρνηση. 

"«...Το «Αχρόουν» αυτό Υπουργείο έχει την ειδική εντολή να συγκαλέσει τη Βουλή, ώστε, με την έναρξη της νέας συνόδου να εκλέξει προεδρείο. Με την εκλογή του προεδρείου θα καταγράφονταν και οι δυνάμεις των κομμάτων, ώστε ν’ ανατεθεί η εντολή σχηματισμού Κυβέρνησης στο κόμμα που είχε την πλειοψηφία. Αξίζει να σημειωθεί ότι ο διορισμός της Κυβέρνησης Βάλβη ήταν μία από τις ελάχιστες βασιλικές ενέργειες, που ο σχηματισμός Υπηρεσιακής Κυβέρνησης δεν θα εξυπηρετούσε μόνο τους σκοπούς των Ανακτόρων, αλλά θα διευκόλυνε τη γνήσια λαϊκή έκφραση. ...» "
Νικολάι Νικολάγεβιτς Ραγέφσκι

Ο Νικολάι Νικολάγεβιτς Ραγέφσκι (ρωσικά: Николай Николаевич Раевский, αγγ. "Nikolay Raevsky", γαλλ. "Nikolaï Raïevski", - Αγία Πετρούπολη, Ρωσική Αυτοκρατορία, 25 Σεπτεμβρίου 1771 - Κίεβο, Ρωσική Αυτοκρατορία, 28 Σεπτεμβρίου 1829) ήταν Ρώσος στρατηγός του ιππικού, που αναδείχθηκε ήρωας στον Πατριωτικό Πόλεμο του 1812, όταν ο στρατός του Ναπολέοντα Α΄ της Γαλλίας εισέβαλε στη Ρωσία. Στα τριάντα χρόνια της στρατιωτικής καριέρας του συμμετείχε σε πολλές μάχες. Μετά την νίκη στο Μογκιλιόφ, έγινε ένας από τους πιο γνωστούς στρατηγούς του ρωσικού στρατού. Συμμετείχε ενεργά στη Μάχη του Μποροντινό, όπου η σύγκρουση του σώματος του με το γαλλικό επηρέασε σημαντικά το αποτέλεσμα της μάχης, στη «Μάχη των Εθνών» στην Λειψία και στην κατάληψη του Παρισιού το 1814. Ήταν μέλος του Κρατικού Συμβουλίου της Ρωσικής Αυτοκρατορίας, ενώ για την φιλία μαζί του ήταν περήφανος ο μεγάλος Ρώσος ποιητής Αλεξάντρ Πούσκιν.
Τσιν Σι Χουάνγκ

Τσιν Σι Χουάνγκ|thumb|150px

Ο "Τσιν Σι Χουάνγκ" ("秦始皇", 259 π.Χ. - 10 Αυγούστου 210 π.Χ.), γνωστός και ως "Γινγκ Ζενγκ", ήταν ο πρώτος αυτοκράτορας της Κίνας. Εμφανίζεται και με το όνομα "Τσιν Σι Χουάνγκ Τι" ή "Τσιν Σι Χουάνγκ Ντι" (秦始皇帝) που σημαίνει "αυτοκράτορας Τσιν Σι Χουάνγκ".

Ξεκίνησε ως βασιλιάς μιας κινέζικης πολιτείας στην περίοδο των εφτά "Μαχόμενων Πολιτειών" της κινέζικης ιστορίας το 246 π.Χ. σε ηλικία 13 ετών. Το 221 π.Χ. έχοντας ενοποιήσει όλες τις μαχόμενες κινέζικες πολιτείες σε μία χώρα, η οποία ονομάστηκε από το όνομά του "Κίνα", έγινε ο πρώτος αυτοκράτορας της. Κυβέρνησε μέχρι να πεθάνει το 207 με 210 π.χ. στην ηλικία των 50 ετών περίπου. Ήταν ο μοναδικός αυτοκράτορας της δυναστείας των Τσιν, ενώ τον διαδέχθηκε η δυναστεία των Χαν. Ο ίδιος αποκαλούσε τον εαυτό του "γιο του ουρανού", έναν τίτλο που διατήρησαν και οι επόμενοι αυτοκράτορες.

Όταν πέθανε χτίστηκε προς τιμήν του ένα μαυσωλείο στην πόλη Σιάν στην περιοχή Σαανσί, στο οποίο ενταφιάστηκε ένας στρατός από 6000-8000 περίπου πήλινα αγάλματα που αναπαριστούν πολεμικές μονάδες. Το πλήθος των στρατιωτών που επιστρατεύθηκαν κατά τη διάρκεια της ενοποίησης από τον Τσιν Σι Χουάνγκ και τις άλλες πολιτείες ήταν ο μεγαλύτερος της ιστορίας μέχρι τις σταυροφορίες.

Ο Τσιν Σι Χουάνγκ προσπάθησε να δημιουργήσει ένα οργανωμένο κινέζικο κράτος. Πολέμησε εναντίον των Ούνων και επί της βασιλείας του αποπερατώθηκε το σινικό τείχος. Διέταξε την καύση όλων των κομφουκιανιστικών βιβλίων.
Νέα Σουηβία

thumb|right|Το πλοίο ΚΜ Schwabenland
Η Νέα Σουηβία () είναι το χαρτογραφικό όνομα που δίνουμε στην Γη της Βασίλισσας Μάουντ, η οποία, σήμερα, είναι εξαρτημένο έδαφος της Νορβηγίας, μετά τη Συνθήκη της Ανταρκτικής.

Η Νέα Σουηβία είχε εξερευνηθεί από τη Ναζιστική Γερμανία, στις αρχές του 1939, και το πλοίο που εξερεύνησε την περιοχή λεγόταν Schwabenland, το όνομα της γερμανικής περιοχής της Σουηβίας.
Καφέ Λουβρ

Το Καφέ Λουβρ (Café Louvre), ένα από τα πιο διάσημα φιλολογικά καφενεία της Πράγας, βρίσκεται στη Νέα Πόλη (Nove Mesto) της τσεχικής πρωτεύουσας στον αριθμό 22 της λεωφόρου Νάροντνι (Narodni trida) με κατεύθυνση προς την προκυμαία του ποταμού Μολδάβα.

Ανεβαίνοντας τις σκάλες του μεγάρου, με τη μεταλλική αρ-νουβό κουπαστή τους, βρίσκεται κανείς στον πρώτο όροφο, όπου στεγάζεται το ιστορικό Καφέ Λουβρ.
Νέα βενετική γλώσσα

"Για την αρχαία βενετική γλώσσα, πατήστε εδώ."

Η Βενετική (Ιταλ.: "veneto" ή "lingua veneta", Βενετ.: "vèneto" ή "łéngoa vèneta") είναι μια ρομανική γλώσσα που ομιλείται στην Περιφέρεια Βενετίας της Ιταλίας από περισσότερους από σχεδόν τέσσερα εκατομμύρια κατοίκους. Η διάλεκτος της Βενετικής που ομιλείται στην πόλη Βενετία ονομάζεται "Βενετσιάνικη" (Ιταλ.: "veneziano", Βεν.: "venesian"). 

thumb|right|250px|Μια πινακίδα στα Βενετικά που γράφει "Εδώ μιλάμε και Βενετικά".

Αν και από την ιταλική νομοθεσία αντιμετωπίζεται σαν ιταλική διάλεκτος (Ιταλ.: "dialetto", Βεν.: "diałeto"), θεωρείται ότι έχει αρκετές διαφορές από την ιταλική γλώσσα και ταξινομείται ως ξεχωριστή γλώσσα (όπως τα ισπανικά και τα γαλλικά, που ναι μεν προήλθαν από τα λατινικά, αλλά καθεμιά θεωρείται διαφορετική γλώσσα). Τουναντίον, η Βενετική διαφέρει τόσο στη γραμματική και τη φωνητική όσο και στο λεξιλόγιο. Κατατάσσεται συνήθως στις Δυτικές Ρομανικές γλώσσες, έναν κλάδο της Ρομανικής στον οποίο δεν ανήκει η Ιταλική. Μερικοί συγγραφείς την συμπεριλαμβάνουν ανάμεσα στις Γαλλοϊταλικές γλώσσες, αλλά από τους περισσότερους συγγραφείς αντιμετωπίζεται ως ξεχωριστή γλώσσα. Τυπολογικά, η Βενετική έχει λίγα κοινά με τις Γαλλοϊταλικές γλώσσες της βορειοδυτικής Ιταλίας, αν και εμφανίζει κάποια συγγένεια με την γειτονική γλώσσα της Ίστριας.

Τα Βενετικά αναγνωρίζονται ως γλώσσα του Βένετο από το 2007 με το νόμο για "tutela e valorizzazione della lingua e della cultura veneta" (28/03/2007), αλλά δεν έχουν επίσημο σύστημα γραφής.
Εκστρατεία της Κριμαίας

Με την ονομασία Εκστρατεία της Κριμαίας, ή Εκστρατεία της Ουκρανίας, ή (παλαιότερα) Εκστρατεία στη μεσημβρινή Ρωσία, ειδικότερα στην ελληνική ιστορία, χαρακτηρίζεται η ελληνική συμμετοχή με εκστρατευτικό σώμα στην εκστρατεία που επιχείρησε η Γαλλία (ως κύριο μέλος της Αντάντ), κατά των Μπολσεβίκων, στην Κριμαία και γενικότερα στη περιοχή της Ουκρανίας το 1919. Η εν λόγω εκστρατεία, πρώτη υπερπόντια του Βασιλείου της Ελλάδας, αποτελούσε μέρος της γενικότερης διασυμμαχικής επέμβασης στον τότε ρωσικό εμφύλιο πόλεμο υπέρ των Λευκών, που αναπτύχθηκε στην Κριμαία, τον Καύκασο, τη Βεσσαραβία, στη Βόρεια και Ανατολική Ρωσία - Σιβηρία, με ατυχή κατάληξη για τους δυτικούς συμμάχους, εκτός των Ιαπώνων στο μέτωπο της Άπω Ανατολής, όπου κατέλαβαν τη βόρεια Σαχαλίνη και διατήρησαν μέχρι το 1925.

* Οι ημερομηνίες συμμαχικών γεγονότων αναφέρονται στο νέο ημερολόγιο (Γρηγοριανό), ενώ αυτών που αφορούν Έλληνες, Ρώσους κ.ά. ορθόδοξους λαούς. στο παλαιό ημερολόγιο (Ιουλιανό) που συνέχιζε να ισχύει την ίδια εποχή.
Ζαννής Στεφάνοβικ Σκυλίτσης

Ζαννής Στεφάνοβικ Σκυλίτσης (Χίος 1806 - Κωνσταντινούπολη 1886) ήταν Έλληνας τραπεζίτης και εθνικός ευεργέτης του 19ου αιώνα.

Ο Ζαννής Στεφάνοβικ Σκυλίτζης, μέλος της Χιώτικης διασποράς υπήρξε ο ιδρυτής του εμπορικού οίκου Στεφάνοβικ Σκυλίτζη στην Κωνσταντινούπολη. Η οικογενειακή αυτή επιχείρηση αναδείχθηκε σε μία από τις κραταιότερες στον χώρο της ανατολικής Ευρώπης με δράση από το Λονδίνο μέχρι τη Μαύρη Θάλασσα. Ο Ζαννής παντρεύθηκε την Ελένη Μαχαίρα και απέκτησαν οκτώ παιδιά από τα οποία τρεις μόνο γιοί επιβίωσαν και τον διαδέχθηκαν. Ο Δημήτριος (1839-1893), ο Ιωάννης (1840-1908) και ο Παύλος (1842-1901). Μαζί με τα αδέλφια του χρηματοδότησε την δημιουργία του Σκυλίτσειου νοσοκομείου της Χίου. Μεταξύ των άλλων ευεργεσιών του, κατάθεσε γενναίο ποσό για την διάδοση των ελληνικών γραμμάτων στη Μακεδονία.

Απεβίωσε στην Κωνσταντινούπολη στις 2 Μαρτίου του 1886.
Παγκόσμιο πρωτάθλημα ράγκμπι νέων ανδρών

Το Παγκόσμιο πρωτάθλημα ράγκμπι νέων ανδρών (IRB Junior World Championship) είναι διεθνής διοργάνωση του ράγκμπι γιούνιον που οργανώνεται υπό την αιγίδα της παγκόσμιας ομοσπονδίας του αθλήματος, την Παγκόσμια Ομοσπονδία Ράγκμπι (International Rugby Board ή IRB). Διεξάγεται κάθε χρόνο με τη συμμετοχή 12 ανδρικών ομάδων με παίκτες ηλικίας κάτω των 20 ετών. Η διοργάνωση διεξήχθη για πρώτη φορά τον Ιούνιο του 2008 στην Ουαλία και αντικατέστησε τα παγκόσμια πρωταθλήματα για παίκτες κάτω των 19 και κάτω των 21 ετών.

Ταυτόχρονα, ξεκίνησε από την IRB και ένα πρωτάθλημα δεύτερου επιπέδου, με την επωνυμία Παγκόσμιο Τρόπαιο Ράγκμπι Νέων και με τη συμμετοχή 8 ομάδων. Η πρώτη τέτοια διοργάνωση έλαβε χώρα στη Χιλή τον Απρίλιο του 2008. 
Στη διοργάνωση του 2010 συμμετείχαν 12 και όχι 16 ομάδες, καθώς μειώθηκε ο αριθμός τους για οικονομικούς λόγους.
Τόπος

Τόπος στην τοπολογία αποκαλείται κάθε ανοικτό και συνεκτικό υποσύνολο του formula_1. Με άλλα λόγια, σε ένα χώρο με πλήθος διαστάσεων ίσο με ν, αν ένα μέρος αυτού του χώρου είναι μονοκόμματος και δεν συμπεριλάβουμε υπόψιν τη νοητή ή πραγματική επιφάνεια που το περιβάλλει, αυτός είναι ένας "τόπος". Αν συμπεριλάβουμε υπόψιν και όλην την επιφάνεια, τότε ονομάζεται "κλειστός τόπος".

Πληροφορίες για την έννοια του τόπου στη γεωγραφία εδώ.
Γιουτζίν Γκαλέκοβιτς

Ο Γιουτζίν Γκαλέκοβιτς (αγγλικά: "Eugene Galekovic", 12 Ιουνίου 1981) είναι παλαίμαχος διεθνής Αυστραλός ποδοσφαιριστής που αγωνιζόταν στη θέση του τερματοφύλακα. Πέρασε το μεγαλύτερο διάστημα της καριέρας του στην Αντελάιντ Γιουνάιτεντ της οποίας διετέλεσε και αρχηγός. Παράλληλα υπήρξε μέλος της Εθνικής Αυστραλίας που κατέκτησε το 2015 το Ασιατικό Κύπελλο Εθνών, ενώ συμμετείχε στις αποστολές για τα Μουντιάλ του 2010 και 2014.